Kjara gajnis alternativan Eŭrovidan konkurson
#000000
La itala kantisto Kjara (Chiara Raggi) gajnis la alternativan Eŭrovidan kantokonkurson por muzikaĵoj en minoritataj lingvoj per la kanto Mozaiko en Esperanto. La kanto ricevis kvaroble pli da voĉoj ol la plej proksima konkuranto.
#000001
Kjara gajnis la unuan premion en la unua alternativa Eŭrovida konkurso por muzikaĵoj en minoritataj lingvoj, per la kanto Mozaiko. La kanto origine estis en la itala, kaj ĝin esperantigis Federico Gobbo.
#000003
Libera Folio: Kiel okazis, ke via kanto partoprenis en tiu konkurso?
#000005
Kjara: – La elekto estis farita sendepende de la organizantoj de la konkurso. Mi opinias, ke inter miaj kantoj en Esperanto, Mozaiko estis elektita ĉar ĝi parolas pri kundivido kaj universala amo. Post la pandemio estas eĉ pli grave kanti ĉi tiujn temojn. Federico Gobbo faris belan tradukon de mia Mosaico (el la itala) kaj tio verŝajne faris ĝin pli alirebla.
#000006
Ĉu vi aŭdis la aliajn kantojn? Kion vi opinias pri ili?
#000007
– Certe. Ne nur ĉar ili estis "konkurantoj", sed ĉar ĉi tiu konkurso donis al mi la ŝancon kontakti belan muzikon, kiun mi alie ne konus. La organizantoj antaŭvidis la partoprenon de nur profesiaj muzikistoj, kelkaj eĉ aparte "famaj" kaj sekvataj en sociaj retoj. Do, la ĝenerala kvalito estis alta, kaj tio ĉiam estas bela, preter la muzikĝenro, kiu eble ne estas proksima al mia sentemo.
#000008
Kian signifon laŭ vi havas tiu konkurso kaj via gajno en ĝi?
#000009
La fina rezulto de la voĉdonado. Meze la voĉoj de la popola ĵurio.
#000010
– La fakto, ke mi gajnis danke al la subteno de la tuta esperantistaro en la mondo, estas forta signo de kohero, kunĉeesto kaj komunaj celoj. Mi honeste aliris Esperanton, mi neniam proponis min kiel spertan lingviston aŭ ion alian. Mi kantas en Esperanto ĉar la idealo kiun portas la lingvo, estas plene bona kaj necesa. La fakto, ke muziko estas mia profesio de pli ol dudek jaroj kaj ke mi havas longan karieron en Italio, estas miaopinie valorpunkto ankaŭ por la esperantista mondo.
#000012
Ĉu vi kredas, ke multaj neesperantistoj voĉdonis por via kanto?
#000013
EAB serĉas tradukontojn per konkurso
#000019
Mi vocxdonis kaj diskonigis pri la konkurso. Kvaroble pli da vocxoj, surprize! Mi ne antauxvidis tian rezulton! Gratulon al sxi!
#000020
Kion mi kredas kompreni estas, ke la diferenco inter la du poentokolumnoj estas prijuĝo de iu alia ol la "popola ĵurio", do verŝajne de vera muzika ĵurio.
#000023
En tiu prijuĝo "Mosaiko" (=Mozaiko) ricevis 41 poentojn, kio metas ĝin en la lastan lokon.
#000024
Ĉu la espistoj, kiuj inundis la voĉdonadon, aŭskultis la aliajn kantojn? Ĉu ili aŭskultis tiun de Kjara?
#000025
Estus interese ekscii, en kiuj lingvoj estis la aliaj kantoj.
#000027
La lasta 'Älskling' estas "Amata" aŭ "Karulo" en la sveda. Ĉu do la sveda jam iĝis minoritata?
#000028
Mi pensas, ke temas pri svedlingva kantisto de Finnlando (Laura Hagnäs)
Aliaj lingvoj estis la eŭska, la korsika, la afrikaansa, la kalaluna, la samea, la norda-malalta-saksa, la baŝkira.... multaj el iliaj kantistoj estis pli allogaj ol Katja...(kiun, cetere, mi aprezas).
Evidente la homoj voĉdonis pli por tiu aŭ alia lingvo ol por la kvalito de tiu aŭ alia kantisto.
#000029
Demandi la publikon verŝajne estas utile, ĉar ĝi kaptas pli da atento, sed necesas kombini tiun prijuĝon kun alispeca prijuĝo en malnaiva maniero. Sten prave rimarkis, ke kredeble oni kombinis la prijuĝojn en naivega maniero.
#000032
"Ĉu la espistoj, kiuj inundis la voĉdonadon, aŭskultis la aliajn kantojn? Ĉu ili aŭskultis tiun de Kjara?
#000033
Unue: Esperantistoj estis sufiche multnombraj por supernombri aliajn lingvogrupojn.
#000036
Due: LF (kaj eble aliaj) sukcesis kunordigi esp-istojn por sukcesa kampanjo.
#000037
Kvankam la rezulto de la vetkantado eble ne estas tre bona lau muzika perspektivo, tamen ghi estas elmontro de certa forteco de nia movado. 🙂
#000038
Ĉu ni vere atendas, ke en tiaj okazoj homoj voĉu laŭ "objektivaj" kaj pure "artaj" kriterioj? Ĉu ni serioze kredas, ke voĉintoj por la alilingvaj kantoj aŭskultis ĉiujn kantojn, zorge pesis iliajn trafojn kaj misojn kaj fine donis bele pripensitan voĉon, dum nur esperantistoj blinde voĉis? Mi mirus, se entute manpleno da voĉintoj (por iu ajn kanto) aŭskultis pli ol 1-2 kantojn, kaj eĉ tia aŭskultado sendube apenaŭ ŝanĝis la jam pretan antaŭdecidon.
#000039
Kompreneble tia sistemo ne nepre premias muzikan kvaliton. Ankaŭ ĉe la "normala" Eŭrovida Kantkonkurso necesis modifi la "popolan" voĉsistemon pro la konstato, ke voĉoj neniel rilatas al (mal)kvalito de kanto sed nur al (mal)ŝato de (najbaraj) landoj. Sed ĉe ĉi tia alternativa kantkonkurso oni rajtas demandi, ĉu la celo estas muzika kvalito aŭ reliefigo de la koncerna lingv(okomunum)o. Se temas pri la unua, ŝanĝu la popolan voĉsistemon. Se temas pri la dua, la popola voĉsistemo mirinde funkciis.
#000040
Gratulon! Rezulto de Tvitera sercho igas min konjekti, ke almenau en la angllingva ekster-Esperantuja mondo tiu konkurso preskau neniom estis perceptata, kredeble ech malpli, ol la Konferenco pri la Estonteco de Europo (CoFoE).
Kaj tio diras jam multe, kiel ni diras germane.
#000041
Miliardoj da ĉiutagaj agoj kaj aranĝoj tra la mondo (gigantaj kaj liliputaj, gravaj kaj bagatelaj, signifoplenaj kaj neglektindaj) ne estas perceptataj de la anglalingva mondo. Aŭ eĉ de granda plimulto de la mondo. Sed tio certe ne signifas, ke tiuj agoj kaj aranĝoj ne (far)indas.
#000043
Jes. Sed la konkurso kaj ghia rezulto estas afero, kiun ni povus uzi kiel unu parton ene de nia "varbado por E-o". La fakto, ke ekzistas muziko en E-o surprizas multajn homojn. Jen E-lingva kanto partoprenis en konkurso de malgrandaj lingvoj (kaj gajnis la premion).
#000047
Sebastiano: "Sed la konkurso kaj ghia rezulto estas afero, kiun ni povus uzi kiel unu parton ene de nia 'varbado por E-o'".
#000048
"Sed por tio ni esperantistoj devus diskonigi unue la ne perceptatan aferon "Eurovision Minorities Languages" kaj due la ne perceptatan aferon Esperanto"
#000051
Kial vi kredas, ke oni devus unue diskonigi tiun negravan Eurovision Minorities Languages, mi ne sukcesis kompreni.
#000054
Kaj ech se – kontraste al "Eurovision Minorities Languages" – la afero iel "gastiganta" Esperanton estas multe perceptata, kiel ekz. Futbala Mondpokalo 2022, tiam ankorau estas malfacile tiri la publikan atenton ghuste al Esperanto.
#000067
Estas malmulto por raporti pri kelkaj vortoj sur pilko, se ni ne scias, kial tiuj vortoj aperas tie. Klarigo pri tio ne troveblas en la retejoj de FIFA aŭ Adidas – aŭ se troveblas, mi ne trovis.
#000069
Laŭ tio, kion mi imagas, la planitaj lingvoj estis la kvin oficialaj lingvoj de FIFA plus la araba (loka oficiala lingvo). Sed la uzo de la rusa dum la milita situacio de Ukrainio kreis problemon, kiu plie aldoniĝis al la jam problemaj aferoj pri Kataro (homaj rajtoj, laborkondiĉoj, ekologia sensencaĵo).
#000070
Ili do devis haste trovi anstataŭan lingvon... Ĉu la sveda? Ĉu la ĉina? Ĉu la portugala? Oni devus trovi akcepteblan kialon por favori unu aŭ alian lingvon.
#000071
La elekto de neŭtrala lingvo evitis la problemon.
#000072
Eltrovi, kial Esperanto-vortoj aperis sur la pilkoj de la plej granda futbala turniro – tio povus esti tasko de esperantistaj jhurnalistoj, chu ne?
#000073
Kompreneble, se oni opinias tion sufiĉe grava. Sed dum oni ne eltrovis tion, ne havas grandan sencon divenadi. La respondo de FIFA estis jena:
#000074
Bonvolu kompreni, ke pro la Futbala Mondpokalo Kataro 2022TM ni nuntempe spertas tre altan volumon de enketoj. Se vi estas ĵurnalisto kun amaskomunikila enketo rilata al FIFA, bonvolu noti, ke membro de la FIFA Media teamo respondos al via enketo kiel eble plej baldaŭ. Ni anticipe dankas vin pro via pacienco dum ĉi tiu aparte okupata periodo.
#000075
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000081